Priroda je jedini predmet spoznaje, a i sredstva su spo- 

 znaje prirodna. Svaici u istinu spoznaje samo prirodu, no drugo 

 je pitanje, što treba razumijevati pod prirodom, a isto tako, što 

 pod spoznajom. 



Spoznaja je pojam svijeta i sastoji se od pojmova, koji 

 su građa svemu mišljenju. No ima površnih pojmova, koji tek 

 služe svakdanjim životnim potrebama. A drugojačije i ne može 

 da bude, jer potrebama mora biti zadovoljeno; ali čim, sasma 

 je drugo pitanje. Nema sumnje, da krivi i ukočeni pojmovi 

 sprečavaju usavršivanje spoznaje. Želimo li dakle zauzeti pravo 

 stanovište prema pojmovima kao duševnim pojavama, treba 

 najprije znati, da pojmovi nisu ukočene vrednote izvan pro- 

 stora i vremena, nego sastavljene životne pojedinosti. Izvan 

 prostora i vremena ne smijemo u opće ništa pretpostavljati, a 

 što se u prostoru i vremenu nalazi jedno je jedinstveno životno 

 stanje. Duševne su pojave, životne pojave, a pojmovi se nalaze 

 u duševnim pojavama i određuju životna ili stvarna stanja. Oni 

 se mijenjaju, usavršuju, oni se međusobno uvjetuju, a to znači, 

 da se i pojmovi kao ovisni dijelovi jedne cijelosti, moraju 

 međusobno potpuno prilagoditi i svaki pojedini pojam mora 

 biti prilagođen toj cijelosti, t. j. pojmu svijeta. U pravom dakle 

 mišljenju, koje vodi do pravih pojmova, mora vladati stroga 

 dosljednost pod nadzorom najšire jedinstvenosti. 



Kao razlika cijeloj stvarnosti moraju se uzeti ideje, koje 

 jedine nisu promjenljive, ali one i ne postoje stvarno, a sve 

 ostalo stvarno jest i promjenljivo. Svaki je stvaran predmet pre- 

 dočen u pojmu idejom svog stanja, koju bi pojam te stvari 

 morao potpuno sadržavati. Stvarnost je određena idejom, koja 

 sama ne postoji, a niti postaje niti nestaje sa stvarnim pojedi- 

 nostima. Jednake su ideje samo jedna te ista ideja, a stvarne 

 se pojedinosti razlikuju idejama svog stanja. Ideja je izvan 

 predmeta, te nepromjenljiva i vječna, a predmet se neprekidno 

 mijenja. Svjetski je život ostvarivanje svjetske ideje. 



Najvažnije su za razumijevanje stanja prirode ideje j e- 

 dinstva, života i razvoja. Jedinstvo se sastoji u tom, što 

 su sve pojedinosti međusobno ovisne i uvjetovane, te uopće 

 i nemoguće izvan svoje cijelosti, izvan nekog zajedničkog stanja. 

 Svako je stanje, stanje saveza. Biti u opće, znači biti sastavljen 

 ili nalaziti se u nekom stanju i ovisnosti. Svaka je pojedinost 



